Miet fl-età ta’ 81 sena, l-eks Prim Ministru Spanjol Adolfo Suarez. Suarez kien mexxa lil Spanja fl-aktar żminijiet iebsa wara l-mewt tal-eks dittatur faxxist, Francisco Franco. Suarez ittieħed l-isptar it-Tnejn ibati minn infezzjoni respiratorja. Meta miet Franco, r-Re Juan Carlos kien dar fuq Suarez biex jgħaqqad il-fazzjonijiet politiċi ta’ Spanja. Ir-Re Juan Carlos li sar ħabib personali ta’ Suarez li kien ilu għal dawn l-aħħar għaxar snin ibati mill-marda tal-Alzheimer, iddeskrivieh bħala ‘statesman’ kbir. Suarez kien serva fil-kariga ta’ Prim Ministru sal-1981 u sar wieħed mill-aktar politiċi rispettati tal-pajjiż.